गुरजीत कौर ने मैच के 17वें मिनट में गोल कर भारत को शुरुआती सफलता दिलाई। थोड़ी देर बाद वंदना कटारिया (33वें) ने गोलकर स्कोर 2-0 कर दिया। इसके तीन मिनट बाद नूरैनी राशिद ने पेनल्टी पर गोल कर मलेशिया का खाता खोला। पर जल्दी ही लालरेमसियामी (40वें) ने भारत को 3-1 से आगे कर दिया। मलेशिया को 48वें मिनट में एक और सफलता हैनिस ओन ने दिलाई। इसके बाद कोई गोल नहीं हुआ। भारतीय टीम 9 अंक के साथ टॉप पर है। उसने अपने पूल मुकाबलों में जापान को 4-1 और चीन को 3-1 से हराया था। कोरिया के 7 अंक हैं।